Kita handak mamandirakan kisah jaman dahulu adanya Gunung Tundakan. Gunung Tundakan ini tadapat di Kabupaten Hulu Sungai Utara, kira-kira dalam Kacamatan Paringin.
Kapala kampung atawa Pambakal wan urang-urang di Paringin mangisahakan macam-macam sawaktu paparangan malawan bubuhan Balanda atawa ujar nini datu dahulu, bubuhan Walanda.
Ujar urang-urang Paringin, Pangeran Antasari paranah guring babarapa hari di guha Bukit Bagantung. Sidin waktu itu gagaringan. Limbah waras sidin lalu tulak ka Puruk Cahu, ka Muara Tewe. Di Puruk Cahu batamu wan Srapati. Limbah itu Antasari bapindah wadah pulang ka Sampingan Muara Tewe. Satumat-satumat baalih supaya jangan ketahuan bubuhan Walanda. Ka Kampung Samparing, kampung Bayan Beguk.
Bujur jua pang benteng Tundakan itu kuat partahanannya. Sakuliling Gunung Tundakan-Bukit Bagantung ada susungaian. Di curam-curam gunung dipasang ranjau-ranjau. Jadi ngalih musuh handak mamasuki benteng Tundakan. Tundakan sabuan benteng paling hujung di utara Kalimantan Selatan.
Panakawan Antasari, Tumanggung Jalil paranah jua umpat manjaga benteng itu, Bendera Kasultanan Banjar dahulu bakibar di atas pucuk bukit Bagantung.
Benteng Tundakan ditinggalakan, karana sarangan Balanda nang talalu banyaknya, Banyak banar sardadunya, wayah ini Tundakan-Bukit Bagantung itu dikulilingi oleh papuhunan wan sagala macam kayu-kayuan, kalihatannya labat banar.
Benteng Tundakan, benteng nang panguatnya di Kalimantan Selatan. Karajaan Balanda paranah maucapakan. Ujar bubuhan Balanda, benteng Tundakan wadah partahanan Antasari. Hati-hati manyarang Tundakan. Balanda sudah baulah gambar benteng Tundakan dijadiakannya kanang-kanangan sawaktu paparangan.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn